OpenLLM-France/wikimedia huggingface dataset:
# Francesc Freixa i Clariana

Francesc Freixa i Clariana (Reus, 17 de novembre de 1821 - Barcelona, 30 de desembre de 1876) va ser un industrial i escriptor català.

## Biografia

Fou fill de Joan Freixa i d'Antònia Clariana, ambdós de Reus.Molt actiu de caràcter, muntà una fàbrica de seda que li va donar una situació econòmica estable. De jove va escriure algunes novel·les costumistes que no arribà a imprimir. Instal·lat a Barcelona, va publicar De los bancos de crédito territorial en España. Barcelona: Narciso Ramírez, 1864, i la monumental obra El Derecho administrativo vigente en España. Barcelona: Magriñà y Subirana 1870-1877, en 10 volums, escrita, sol i tancat a casa seva, durant l'epidèmia de febre groga a Barcelona, obra revisada i ampliada després (1879-1881), juntament amb Artur Corbella un doctor en dret i notari instal·lat a Reus, fins a tenir 12 volums. Pel que sembla, diu Josep Olesti al Diccionari biogràfic de reusencs, no tenia altres estudis que l'escola primària.
Es va casar amb Bruna Roperto. Va morir per causa d'una pneumònia el 30 de desembre de 1876.

## Referències

* ↑ «De los bancos de crédito territorial en España - Francisco Freixa y Clariana - Google Llibres».
* ↑ «El Derecho administrativo vigente en España». [Consulta: 18-IV-2014].
* ↑ Elias de Molins, Antoni. Diccionario biográfico y bibliográfico de escritores y artistas catalanes del siglo XIX. Barcelona: Imprenta Fidel Giró, 1889, p. 630, Vol I.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 290.
* ↑ Registre de Defuncions de l'Ajuntament de Barcelona, any 1876, número de registre 8159.
# Heròdot de Tebes

Heròdot de Tebes (en llatí Herodotus, en grec antic Ἡρόδοτος) fill d'Apsòdor, fou un atleta grec, que va guanyar als jocs heràclics, als jocs ístmics i altres. Pindar el celebra en la seva primera oda dedicada als jocs ístmics.
Va viure vers l'olimpíada 80 a la 83. Com que el seu pare va ser expulsat de Tebes, el va seguir al seu exili a Orcomen, però més tard va tornar a Tebes.

## Referències

* ↑ 3.Herodotus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 436
# Han Lay

Thaw Nandar Aung (Myawaddy, 1999), més coneguda com a Han Lay, és una model i activista pro-democràcia birmana. Han va ser coronada Miss Grand Myanmar 2020 i va representar Myanmar a Miss Grand International 2020, on acabà al Top 20.
Arran del seu activisme Han es va haver de refugiar a Tailàndia el 2021, i el 2022 se li va negar la reentrada a Tailàndia després de visitar Vietnam. Segons els informes, va passar una nit en una sala de detenció. Treballa actualment amb l'Alt Comissionat de les Nacions Unides per als Refugiats i ha demanat asil polític al Canadà.

## Referències

* ↑ «The Myanmar beauty queen standing up to the military» (en anglès). BBC News.
* ↑ «Myanmar Miss Universe Contestant Calls on World to Speak Out Against the Junta» (en anglès). The Irrawaddy.
* ↑ Kuhakan, Jiraporn «Myanmar beauty queen in Thai airport limbo, fears arrest at home» (en anglès). Reuters, 23-09-2022.
* ↑ Chen, Heather; Olarn, Kocha. «Myanmar beauty queen who criticized junta says she's safe in hands of UN officials». CNN, September 23, 2022. [Consulta: 23 setembre 2022].
# Hatutu

Hatutu, o també Hatuta’a, és una illa de les Marqueses, a la Polinèsia Francesa. Està situada en el grup nord de l'arxipèlag, a 3 km al nord-est d'Eiao. Les seves coordenades són: 7° 55′ S, 140° 34′ O﻿ / ﻿7.917°S,140.567°O﻿ / -7.917; -140.567.
L'illa és deshabitada i consisteix en una plataforma elevada de 428 m d'altitud amb una superfície de 6,5 km².
Hatutu va ser descoberta, l'abril del 1791, pel nord-americà Joseph Ingraham que l'anomenà Hancock, nom del primer governador de Massachusetts, John Hancock. Altres noms utilitzats van ser el francès Chanal i l'anglès Langdon. El 1992, Hatutu va ser declarat reserva natural. És un lloc utilitzat pels ocells marins per a niar, un dels importants pel mascarell camablau (Sula nebouxii).
# Hatxepsut (princesa)

Hatxepsut va ser una princesa egípcia de la XIII Dinastia. Va viure cap al 1750 aC.
Hi ha tres casos en què s'esmenta una persona anomenada Hatxepsut. No se sap si es tracta dels mateixos individus o no.
Hatxepsut en jeroglífic :

## Hatxepsut, filla de la reina Nofret

Se la coneix per una estela de pedra calcària trobada a Abidos i que es troba avui al Museu Egipci del Caire (CG 20394), on s'afirma que era filla de l'esposa del rei, Nofret. El nom del seu pare no està registrat en aquesta inscripció. La reina Nofret per la seva banda no és coneguda per altres fonts. Hatxepsut apareix en aquesta estela com a esposa del militar Nedjesankh / Iu que tenia una segona esposa amb el nom de Nubemuakh. A l'estela també s'hi esmenta la seva filla, la "Dama de les cases" Nebetiunet.

## Un escarabat de la dinastia XIII

La filla d'un rei anomenada Hatxepsut apareix també en un segell d'escarabat. Segons Kim Ryholt, l'escarabat es pot datar de l'època anterior a Sobekhotep III per motius estilístics.

## Hatxepsut, la filla d'un rei de l'època d'Ameniqemau

El 2017 es va descobrir una piràmide de la XIII Dinastia a Dashur. A la piràmide s'hi va trobar una llosa de pedra amb textos piramidals i el nom del rei Ameniqemau. A la mateixa piràmide hi havia una vas canopi que citava la filla del rei Hatxepsut, i les restes fragmentades d'un fèretre de fusta (posteriorment reconstruït parcialment) tallat amb un estil coherent per a una dona de gran estatus del Regne Mitjà.

## Referències

* ↑ Lange i Schäfer, 1902, p. 393-394.
* 1 2 Ryholt, 1997, p. 246.
* ↑ (DOC) Ein neues Fragment der Pyramidentexte ist in der Pyramide des Ameny Qemau gefunden. PT 210 (Pyr 127b-132b) = Tb 178 | Ivan Bogdanov - Academia.edu
* ↑ «Burial Chamber of Princess Possibly Found in Ancient Egypt Pyramid» (en anglès). Live Science, 11-05-2017. [Consulta: 10 juny 2021].
* ↑ «Face of an Egyptian Princess Who Lived 4,000 Years Ago Uncovered» (en anglès). Albawara, 30-09-2019. [Consulta: 10 juny 2021].

## Vegeu també

* La dona a l'Antic Egipte

## Bibliografia

* Lange, H.O.; Schäfer, H. Grab- und Denksteine des Mittleren Reichs (en alemany), 1902. «reeditat el 2016 per Wentworth Press»
* Ryholt, Kim. The Political Situation in Egypt during the Second Intermediate Period, c.1800-1550 BC (en anglès). Copenhagen: Museum Tusculanum Press, 1997. ISBN 87-7289-421-0.
# Hadas Ben Aroya

Hadas Ben Aroya (Israel, 1988) és una guionista, actriu i directora de cinema graduada a la Steve Tisch School de Tel-Aviv.

## Filmografia

* Sex Doll (2013), el seu primer curtmetratge, va guanyar el premi Gold Panda al Festival de Sichuan.
* People That Are Not Me (2016), el seu primer llargmetratge, que també protagonitza, va guanyar el premi Talents 2017 al D'A Film Festival així com l'Astor de Oro a la millor pel·lícula internacional a la 31a edició del Festival Internacional de Cinema de Mar del Plata.

## Referències

* ↑ «Hadas Ben Aroya en Filmin» (en castellà). [Consulta: 18 agost 2018].
* ↑ «Festival D'A: 'People That Are Not Me', de Hadas Ben Aroya, gana el Premio Talents» (en castellà). Fotogramas, 06-05-2017.
* ↑ «HADAS BEN AROYA, AL HABLA - D'A» (en castellà). D'A. Arxivat de l'original el 2018-08-18 [Consulta: 18 agost 2018]. Arxivat 2018-08-18 a Wayback Machine.
* ↑ Centenera, Mar «La película israelí ‘People that are not me’ gana el Astor de Oro en Mar del Plata» (en castellà). El País [Madrid], 27-11-2016. ISSN: 1134-6582.
# Hadassah

Hadassah: l'Organització Sionista Femenina Americana, (en anglès: Hadassah: American Women's Zionist Organization) és una organització femenina estatunidenca de dones jueves voluntàries. Va ser fundada en 1912 per Henrietta Szold.
Hadassah és una de les majors organitzacions jueves internacionals, amb 330.000 membres en els Estats Units. Hadassah recapta fons per als programes de la comunitat i per a les iniciatives que estan relacionades amb la salut a Israel, incloent el Centre Mèdic Hadassah, un hospital a Israel, que dona tractament a pacients de totes les religions i races en la ciutat de Jerusalem.
En els Estats Units, l'organització advoca en favor dels drets de les dones, l'autonomia religiosa i les relacions diplomàtiques entre els Estats Units i l'Estat d'Israel. A Israel, Hadassah dona suport a l'educació, la sanitat, la recerca i desenvolupament, les iniciatives de dones, les escoles i els programes per a joves amb pocs recursos econòmics.
El 2005 els dos hospitals de Jerusalem de Hadassah foren nominades al Premi Nobel de la Pau citant les àrees on van promoure la pau:
* Mantenint un tractament igualitari per a tots independentment de la nacionalitat, ètnia i religió.
* Sent un exemple de cooperació i coexistència tenint treballadors de diverses creences religioses.
* Iniciatives per a crear ponts per a la pau, fins i tot durant moments d'hostilitat d'Israel amb altres països.
El 2014, la presidenta nacional de Hadassah, Marcie Natan, fou nomenada per The Jerusalem Post una de les 50 persones jueves més influents.

## Vegeu també

* Centre Mèdic Hadassah

## Referències

* ↑ www.hadassah.org/
* ↑ Ahmed, Qanta A. «Peace goes by the name Hadassah». The Times of Israel. Blogs, 05-05-2014. [Consulta: 14 febrer 2018].
* ↑ Sheffer, Doron «https://www.ynetnews.com/articles/0,7340,L-3060873,00.html». Ynet.news.com, 20-03-2005 [Consulta: 14 febrer 2018].
* ↑ Fischel, Marion «'The Jerusalem Post's' top 50 most influential Jews of 2014». Jerusalem Post, 03-06-2014 [Consulta: 14 febrer 2018].
# Hemigrammocypris rasborella

Hemigrammocypris rasborella és una espècie de peix cipriniforme de la família dels ciprínids que es troba a Àsia: el Japó.
És un peix bentopelàgic i de clima temperat.

## Referències

* 1 2 FishBase (anglès)
# High Desert

High Desert és un nom usat per definir les àrees geogràfiques dels deserts del Sud de Califòrnia que es troben entre 609,9 i 1219,2 m en elevació. El High Desert generalment es refereix a les àrees del Desert de Mojave. El terme "High Desert" és comunament utilitzat pels mitjans de comunicació locals, especialment en els pronòstics del temps, a causa dels patrons climàtics únics i moderats dels deserts alts en comparació dels seus veïns de deserts a cotes més inferiors. High Desert també s'ha incorporat en els noms de les empreses i organitzacions en aquestes àrees. El terme s'usa comunament per referir-se al Joshua Tree National Park, Twentynine Palms, i Morongo Basin. No obstant això, el High Desert típicament es descriu al nord com les àrees de Victorville, Califòrnia, i Lancaster, i pel que fa al nord-oest a Palmdale, i al nord del desert de Barstow, Califòrnia i més enllà. El terme "High Desert" serveix per a diferenciar-ho del Low Desert del sud de Califòrnia, que es defineix per les diferències d'altitud, el clima, la fauna i la vegetació nativa a aquestes regions. Un exemple de comparació: Palm Springs, Califòrnia és considerat Low Desert, a 30,48m sobre el nivell del mar. En contrast, Landers, Califòrnia, és considerat High Desert, a 944,88m sobre el nivell del mar.

## Referències

* ↑ «KEYC». Arxivat de l'original el 2015-04-15. [Consulta: 2 abril 2017].
* ↑ «Highdesertnews.com». [Consulta: 2 abril 2017].
* ↑ «The Official Site of Minor League Baseball | MiLB.com Clubs» (en anglès). [Consulta: 2 abril 2017].
* ↑ «California Schools, CA School Attendance Zones, Boundaries & Maps» (en anglès). [Consulta: 2 abril 2017].

## Enllaços externs

* High Desert Broadcasting
* High Desert Edge Webcast
* High Desert Information Arxivat 2017-03-14 a Wayback Machine.
* High Desert News Arxivat 2017-05-27 a Wayback Machine.
# Hattiesburg

Hattiesburg és una població dels Estats Units a l'estat de Mississipi. Segons el cens del 2000 tenia 51.993 habitants.

## Demografia

Segons el cens del 2000, Hattiesburg tenia 44.779 habitants, 17.295 habitatges, i 9.391 famílies. La densitat de població era de 351 habitants per km².
Dels 17.295 habitatges en un 25,3% hi vivien nens de menys de 18 anys, en un 31,1% hi vivien parelles casades, en un 19,4% dones solteres, i en un 45,7% no eren unitats familiars. En el 34,4% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 3,01.
Per edats la població es repartia de la següent manera: un 21,5% tenia menys de 18 anys, un 24,4% entre 18 i 24, un 26,3% entre 25 i 44, un 16% de 45 a 60 i un 11,8% 65 anys o més.
L'edat mediana era de 27 anys. Per cada 100 dones de 18 o més anys hi havia 81,3 homes.
La renda mediana per habitatge era de 24.409$ i la renda mediana per família de 32.380$. Els homes tenien una renda mediana de 26.680$ mentre que les dones 19.333$. La renda per capita de la població era de 15.102$. Entorn del 21,5% de les famílies i el 28,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hattiesburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hattiesburg». American Fact Finder. Oficina del Cens dels Estats Units, 12-01-2010.
# Hattmatt

Hattmatt (en alsacià Hàttmàtt) és un municipi francès, situat a la regió del Gran Est, al departament del Baix Rin. L'any 1999 tenia 681 habitants.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 577 | 615 | 622 | 621 | 591 | 681 |

## Administració

Llista d'alcaldes :
| Període | Identitat | Partit |
| 2001- | Jean-Charles Ernst | |
# Hintersee

«Hintersee» té aquests significats:

## Hidrografia

* Hintersee (llac): un llac de Baviera
* Hintersee (Osterhorngruppe): un llac al Flachgau d'Àustria
* Hintersee (Felbertal): un llac al país de Salzburg a Àustria

## Localitats

* Hintersee (Ramsau): Poble a Baviera al costat del llac del mateix nom, pertany al municipi de Ramsau.
* Hintersee (Pomerània Occidental): un municipi d'Alemanya
* Hintersee (Flachgau): un municipi de l'Estat de Salzburg.
# Hinton (Oklahoma)

Hinton és una ciutat dels Estats Units a l'estat d'Oklahoma. Segons el cens del 2000 tenia 2.175 habitants.

## Demografia

Segons el cens del 2000, Hinton tenia 2.175 habitants, 575 habitatges, i 412 famílies. La densitat de població era de 266,6 habitants per km².
Dels 575 habitatges en un 36,2% hi vivien nens de menys de 18 anys, en un 56,5% hi vivien parelles casades, en un 12% dones solteres, i en un 28,3% no eren unitats familiars. En el 26,3% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,01.
Per edats la població es repartia de la següent manera: un 18,9% tenia menys de 18 anys, un 11,6% entre 18 i 24, un 38,6% entre 25 i 44, un 18,8% de 45 a 60 i un 12,1% 65 anys o més.
L'edat mediana era de 35 anys. Per cada 100 dones de 18 o més anys hi havia 197 homes.
La renda mediana per habitatge era de 29.028 $ i la renda mediana per família de 33.239 $. Els homes tenien una renda mediana de 25.455 $ mentre que les dones 20.556 $. La renda per capita de la població era de 12.105 $. Entorn del 12,2% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Hinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Hiperstena

Hiperstena és com es coneix al membre intermedi de la sèrie que formen l'enstatita i la ferrosilita. Des de l'any 1988 aquest terme està descreditat per l'Associació Mineralògica Internacional, la qual el cataloga fins i tot d'«innecessari». Actualment és considerat com a sinònim dels dos termes extrems de la sèrie.
La majoria de minerals classificats com a hiperstena són enstatites fèrriques. La fórmula de la hiperstena seria (Mg,Fe)SiO₃, tenint en compte que sovint es considera terme mitjà de l’esmentada sèrie.
Tot i tractar-se d'una espècie no gaire habitual va ser descrita a tots els continents del planeta, inclosa l'Antàrtida. Als territoris de parla catalana va ser descrita a la intrusió de charnockita d'Ansinyà, un municipi de la comarca de la Fenolleda, al departament dels Pirineus Orientals.

## Referències

* 1 2 «Hyperstene» (en anglès). Mindat. [Consulta: 21 maig 2015].
* ↑ N. Morimoto; J. Fabries; A. K. Ferguson; I. V. Ginzburg; M. Ross; F. A. Seifert; J. Zussman; K. Aoki; G. Gottardi «Nomenclature of pyroxenes». American Mineralogist, 9-10, 73, 1988, pàg. 1123–1133 [Consulta: 24 febrer 2023].
* ↑ Guitard, Gérard «Catalogue raisonné de la collection de minéralogie régionale du Centre européen de recherches préhistoriques de Tautavel (Pyrénées-orientales): contribution à la minéralogie de la partie orientale des Pyrénées». Minéral, 1982, pàg. 253-266 [Consulta: 24 febrer 2023].

## Ennlaços externs

* Lloc web de mineralogia de la Universitat a distància Arxivat 2016-01-14 a Wayback Machine.
* Dades de la hiperstena
* Galeria de Minerals
# Bergbieten

Bergbieten (en alsacià Baribiete) és un municipi francès, situat a la regió del Gran Est, al departament del Baix Rin. L'any 2008 tenia 640 habitants.
Forma part del cantó de Molsheim, del districte de Molsheim i de la Comunitat de comunes de la Mossig i del Vignoble.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 365 | 394 | 366 | 398 | 459 | 517 |

## Administració

Llista d'alcaldes :
| Període | Identitat | Partit |
| 1977-2001 | Jean-Claude Schmitt | |
| 2008- | Gérard Jost | |
# Formiga reina

La formiga reina és la formiga femella reproductiva dins d'un formiguer que esdevé la mare de la resta de població del formiguer. La formiga reina pon els ous d'on sortiran les larves que es convertiran en pupes.
Les formigues reines són les úniques capaces de pondre ous a mesura que ho necessita la població, de manera que si una colònia pateix la mort o pèrdua de la formiga reina, la colònia estarà sentenciada. Als pocs mesos moriran totes les seves formigues obreres i la colònia s'extingirà en no existir una reina que reposi a les obreres mortes.
Una reina pot viure fins a 30 anys. Una colònia de formigues sense reina pot acceptar una nova reina per governar la seva llar.
En una colònia de formigues, la formiga reina pot viure fins a cent vegades més que la resta de formigues. Això es deu a la qualitat de vida de la qual gaudeixen les formigues reines, exemptes de problemes, tranquil·les i protegides a les càmeres i túnels del formiguer.
Les femelles de les formigues alades són les princeses, que en un futur volaran recorrent quilòmetres a la recerca d'un lloc per instal·lar la seva nova colònia i es convertiran en reines quan perdin les seves ales, que s'arrencaran elles mateixes o se'ls hi cauran en començar a caminar.

## Enllaços externs

* Formiga reina
# Ghali Club de Mascara

El Ghali Club de Mascara (àrab: نادي غالي معسكر, Nādī Ḡālī Maʿskar) és un club de futbol algerià de la ciutat de Mascara.

## Història

Va ser fundat el 1925 amb el nom Galia Club Mascara. Evolució del nom:
* 1925-1962: Gallia Club de Mascara
* 1962-1979: Ghali Club de Mascara
* 1979-1987: Ghali Chabab Raï de Mascara
* 1987-avui: Ghali Club de Mascara
Els seus colors són el verd i el blanc. Lakhdar Belloumi passà la major part de la seva carrera al club.

## Palmarès

* Lliga algeriana de futbol:
** 1984
* Lliga d'Orà de futbol:
** 1951

## Referències

* ↑ Team profile Arxivat 2016-03-04 a Wayback Machine. – competition.dz
* ↑ File of GC Mascara – sports.info
* ↑ Colors del club a rsssf
* ↑ «Algeria - List of Champions». rsssf.com. [Consulta: 16 desembre 2017].

## Enllaços externs

* GC Mascara fan website Arxivat 2012-04-22 a Wayback Machine.
# Gold Snatchers

Gold Snatchers (Hu quan), és una pel·lícula d'arts marcials d'acció de Hong Kong de 1973 dirigida per Lung Chien i protagonitzada per Yasuaki Kurata.

## Argument

Chen Sing i Ah Fat surten de la presó i van a la tomba de la madrastra de Chen per trobar un cofre d'or per robar. Chan busca l'or que els delinqüents han robat, però després descobreix que va ser emmarcat pel seu germanastre Lung Fei.

## Repartiment

* Sing Chen
* Yasuaki Kurata
* Shen-Lin Chen
* Ying Fung Chen
* Ming Chin
* Ming-Shao Ho
* Wei-Hsiung Ho
* Blackie Shou-Liang Ko

## Referències

* ↑ «Gold Snatchers». letterboxd.com. [Consulta: 2 març 2022].
# Gold Is Where You Find It

Gold Is Where You Find It és una pel·lícula estatunidenca dirigida per Michael Curtiz, estrenada el 1938.

## Argument

A Califòrnia, es desencadena la febre de l'or, la qual cosa perjudica notablement els sembradors de blat de moro. Els cercadors d'or, en treure el metall de la terra, utilitzen canons d'aigua que surt a molta pressió, amb la qual cosa desmaneguen la terra, tirant impureses a les aigües que banyen les fèrtils terres dels pagesos. Les collites s'estan perdent, arruïnant moltes persones i fins i tot morint en accidents a causa de les inundacions. Un home, el capatàs de la mina, s'enamora de la filla del principal capitost dels vilatans, la qual cosa l'obligarà a prendre partit.

## Repartiment

* George Brent: Jared Whitney
* Olivia de Havilland: Serena 'Sprat' Ferris
* Claude Rains: Coronel Christopher 'Chris' Ferris
* Margaret Lindsay: Rosanne McCooey Ferris
* John Litel: Ralph Edward Ferris
* Marcia Ralston: Molly Featherstone
* Barton MacLane: Slag Martin
* Tim Holt: Lanceford 'Lance' Ferris
* Sidney Toler: Harrison 'Harry' McCooey
* Henry O'Neill: El jutge
* Willie Best: Joshua
* Robert McWade: M. Frank Crouch
* George "Gabby" Hayes: Enoch Howitt
* Russell Simpson: Granger John 'Mac' McKenzie
* Harry Davenport: Dr. 'Doc' Parsons
* Clarence Kolb: Senador Walsh
* Moroni Olsen: Senador George Hearst

## Enllaços externs

* Gold Is Where You Find It a TCM (anglès)
# Gens Ròscia

La gens Ròscia (en llatí Roscia gens) va ser una gens romana d'origen plebeu i de considerable antiguitat, tal com mostra un Rosci mencionat l'any 438 aC encara que després no n'apareix cap més fins al darrer segle de la república. Cap dels seus membres va arribar al consolat en la república, però tres persones d'aquest nom van ser cònsols durant l'Imperi. Sota la república utilitzaren només els cognomens Fabatus i Otho, sense incloure la branca d'Amèria, que portaven altres cognoms.
Alguns Rosci sense cap cognom van ser:
* Luci Rosci, ambaixador romà.
* Sext Rosci, notable de la ciutat d'Amèria a l'Úmbria.
* Quint Rosci, el més famós actor còmic romà.
* Luci Elià Rosci, cònsol l'any 100.
* Luci Elià Rosci, cònsol l'any 223.

## Referències

* ↑ [https://quod.lib.umich.edu/m/moa/acl3129.0003.001/670?rgn=full+text;view=image;q1=RosciusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+L'ttle,+Brown+&+Comp.,+1867,+p. 662. ]